มีตุ่มบริเวณหน้าผากตอนเเรกนึกว่าเป็นสิวก็เลยเอาแผ่นแปะสิวแปะไว้ประมาณ 3 วันค่ะ พอวันที่3 ตุ่มมันแตก ก็เลยให้พี่ที่ทำงาน เอาเข็มเบอร์18จิ้ม แล้วก็กดมีเหมือนหัวสิวและก็เลือดออกมาด้วย ตอนนี้ผ่านมาจะ3อาทิตย์แล้วตุ่มก็ยังไม่หาย แต่ลักษณะตุ่มเป็นไตๆค่ะ มีสีขาว กดไม่เจ็บ อยากถามว่าต้องพบอะไรค่ะ
สวัสดีค่ะ อาการเป็นตุ่มไตๆสีขาว กดไม่เจ็บ ดังกล่าวมาตรงหน้าผาก อาจเป็นตุ่มสิว ตุ่มจากต่อมไขมันที่โตผิดปกติ ตุ่มจากเนื้องอกของชั้นผิวหนังหรือชั้นใต้ผิวหนัง เนื้องอกของต่อมเหงื่อหรือต่อมไขมันโดยถ้าเป็นตุ่มสิวอักเสบ มักจะค่อยๆยุบไปได้เอง หรือในบางรายก็อาจจะแตกออกมาเป็นเลือดหรือหนองให้เห็นได้ และควรได้รับการรักษาอย่างเหมาะสมเช่นการใช้ยาทาเฉพาะที่กลุ่มกรดวิตามินเอหรือยาฆ่าเชื้อ ไม่ควรไปทำการบีบออกมาเอง เพราะอาจทำให้เกิดการติดเชื้อหรือเกิดรอยแผลเป็นตามมาในตอนนี้ถ้ายังเห็นเป็นตุ่มสีขาวๆอยู่ชัดเจน กลับมาโตขึ้น เจ็บเยอะ มีเลือดหรือหนองไหลออกมาเรื่อยๆควรไปพบแพทย์ ในเบื้องต้นไม่ไปแกะเกาบริเวณที่เป็นเพิ่มเติม ใช้น้ำเปล่าสะอาดล้างเบาๆภายนอก ยังไม่เอายาอะไรไปทาเองหากยังไม่แน่ใจการวินิจฉัย